กอริลลาถูกจับว่าโกงขณะที่พยายามแก้เกมปริศนา
Credit : Reuters TV ,การโกงเล่นเกมไม่ใช่มีแต่มนุษย์เท่านั้นที่ทำได้ แต่ในสัตว์อย่างกอริลลาก็ดูจะมีทักษะการโกงคล้ายๆกัน หลังจากที่นักศึกษาจากมหาวิทยาลัยบริสตอลและสมาชิกแห่งสมาคมสวนสัตว์วิทยาบริสตอลในประเทศอังกฤษ ได้พัฒนาสร้างเกมปริศนาที่เป็นส่วนหนึ่งของโครงการ กอริลลา เกมแล็บ (Gorilla Game Lab),ทีมนักวิทยาศาสตร์ได้บันทึกวิดีโอการแก้ปัญหาอันชาญฉลาดของกอริลลาที่ใกล้สูญพันธุ์ในสวนสัตว์บริสตอล โดยให้แก้ปริศนาเกมเขี่ยถั่วลิสงให้ผ่านอุปสรรค เจ้ากอริลลาจะใช้ไม้เขี่ยฝักถั่วลิสงให้ลงช่องไปจนถึงด้านล่างและถั่วก็ออกมา เกมนี้เป็นที่นิยมในหมู่กอริลลาในสวนสัตว์แห่งนี้เป็นอย่างมากและเล่นเกมกันเป็นประจำ แต่นักวิทยาศาสตร์กลับสังเกตเห็นลักษณะของการโกงของกอริลลา นั่นคือ มันได้วางริมฝีปากแนบกับอุปกรณ์เกมและพยายามดูดถั่วออกมา ซึ่งไม่ได้เป็นวิธีการที่นักวิทยาศาสตร์คาดคิด,อย่างไรก็ตาม พฤติกรรมการโกงของกอริลลาก็ชี้ให้เห็นว่าสัตว์ชนิดนี้มีการปรับตัวให้เข้ากับสถานการณ์และมีความสามารถในการสร้างกลยุทธ์แก้ปัญหาใหม่ๆในการเข้าถึงอาหาร ซึ่งเป็นสิ่งที่น่าสนใจและอาจไม่เคยเห็นมาก่อน ทั้งนี้ จุดมุ่งหมายของเกมปริศนาก็คือ การสร้างสภาพทางจิตวิทยาเชิงบวกของความสุขและความพึงพอใจในกอริลลา ทว่าการโกงของพวกมันก็ทำให้ผู้เชี่ยวชาญสัตว์หลายคนประหลาดใจ.
การโกงเล่นเกมไม่ใช่มีแต่มนุษย์เท่านั้นที่ทำได้ แต่ในสัตว์อย่างกอริลลาก็ดูจะมีทักษะการโกงคล้ายๆกัน หลังจากที่นักศึกษาจากมหาวิทยาลัยบริสตอลและสมาชิกแห่งสมาคมสวนสัตว์วิทยาบริสตอลในประเทศอังกฤษ
กอริลลา,นักศึกษา,นักวิทยาศาสตร์,อังกฤษ,ทันโลก,การศึกษา